DA Den Europæiske Unions Tidende C 3/5

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

Meddelelse om ansøgning om eneretstilladelse til efterforskning efter flydende eller gasformige kulbrinter, benævnt »Courgenay-tilladelsen«

(EØS-relevant tekst)

(2017/C 3/06)

Den 26. februar 2016 indgav selskabet Société Pétrolière de Production & d'Exploitation SAS (ZA Pense Folie, 45220 Château-Renard, Frankrig) en ansøgning om eksklusiv tilladelse til i en periode på fem år at efterforske flydende og gasformige konventionelle kulbrinter — benævnt »Courgenay-tilladelsen« — i dele af departementerne Aube og Yonne.

Tilladelsen omfatter et område afgrænset af de rette linjer mellem følgende toppunkter:

Toppunkt NTF (Nouvelle triangulation de la France, hvis nulmeridian går gennem Paris) RGF93 (Le réseau géodésique français, hvis nulmeridian går gennem Greenwich) Østlig længde Nordlig bredde Østlig længde Nordlig bredde A 1,30 gr 53,70 gr 3°30′24″ 48°19′48″ B 1,40 gr 53,70 gr 3°35′48″ 48°19′48″ C 1,40 gr 53,60 gr 3°35′48″ 48°14′24″ D 1,30 gr 53,60 gr 3°30′24″ 48°14′24″

Det således afgrænsede område dækker et areal på cirka 66,88 km2.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i det ændrede dekret nr. 2006-648 af 2. juni 2006 (som ændret) om udvindingsrettigheder og rettigheder til underjordisk oplagring (det franske statstidende — Journal officiel de la République française — af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 (som ændret) om udvindingsrettigheder og rettigheder til underjordisk oplagring (det franske statstidende — Journal officiel de la République française — af 3. juni 2006).

De konkurrerende ansøgninger stiles til miljø-, energi- og havministeriet på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 5. marts 2018.

Betingelser og krav vedrørende udøvelse og ophør af aktiviteten

Ansøgerne henvises til artikel L161-1 og L161-2 i mineloven »code minier« og dekret nr. 2006-649 af 2. juni 2006 (som ændret) vedrørende minedrift, underjordisk oplagring og tilsynet med miner og underjordisk oplagring (det franske statstidende — Journal officiel de la République française — af 3. juni 2006).

Yderligere oplysninger kan indhentes ved henvendelse til miljø-, energi- og havministeriets kontor for efterforskning og produktion af kulbrinter (Tour Séquoia, 1 place Carpeaux, 92800 Puteaux, Frankrig, Telefon: +33 140819527).

Ovennævnte lovregler findes på Légifrance: http://www.legifrance.gouv.fr

(1) EFT L 164 af 30.6.1994, s. 3.